ddrg/super_eurlex huggingface dataset:
RIALACHÁN CUR CHUN FEIDHME (AE) 2021/1899 ÓN gCOIMISIÚN

an 25 Deireadh Fómhair 2021

lena gcláraítear ainm i gclár um shonrúchán tionscnaimh faoi chosaint agus um thásca geografacha faoi chosaint (“Fertőd vidéki sárgarépa” (TGFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), go háirithe Airteagal 52(2), de,

De bharr an mhéid seo a leanas:

(1) I gcomhréir le hAirteagal 50(2)(a) de Rialachán (AE) Uimh. 1151/2012, rinneadh an t-iarratas a thíolaic an Ungáir ar chlárú an ainm “Fertőd vidéki sárgarépa” a fhoilsiú in Iris Oifigiúil an Aontais Eorpaigh (2).

(2) Ós rud é nach bhfuair an Coimisiún aon ráiteas freasúra faoi Airteagal 51 de Rialachán (AE) Uimh. 1151/2012, ba cheart an t-ainm “Fertőd vidéki sárgarépa” a chlárú,

TAR ÉIS AN RIALACHÁN SEO A GHLACADH:

Airteagal 1 Tá an t-ainm “Fertőd vidéki sárgarépa” (TGFC) cláraithe anois. Leis an ainm a shonraítear sa chéad mhír sainítear táirge de chuid Aicme 1.6. Torthaí, glasraí agus gránaigh, iad úr nó próiseáilte, faoi mar atá liostaithe in Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 25 Deireadh Fómhair 2021. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 283, 15.7.2021, lch. 12.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
(4)

Thug an tÚdarás Eorpach um Shábháilteacht Bia (“an tÚdarás”) dá aire, ina thuairim ón 5 Bealtaine 2021 (3), nach bhféadfadh sé teacht ar chonclúid maidir le sábháilteacht dé-ocsaíde tíotáiniam don spriocspeiceas, do thomhaltóirí agus don chomhshaol, mar tá easpa sonraí sonracha ann a bhaineann lena húsáid mar bhreiseán beathaithe agus ós rud é nach féidir géineatocsaineacht na gcáithníní dé-ocsaíde tíotáiniam a chur as an áireamh, tá ábhair imní ann maidir le sábháilteacht an bhreiseáin don spriocspeiceas (go háirithe i gcás ainmhithe fadsaolacha agus ainmhithe atáirgeacha), do thomhaltóirí agus d’úsáideoirí. Cheal staidéar maidir le dé-ocsaíd tíotáiniam, níorbh fhéidir leis an Údarás teacht ar chonclúid i dtaca leis an measúnú ar éifeachtaí an bhreiseáin ar na súile agus ar an gcraiceann. Thug an tÚdarás dá aire freisin go bhféadfadh dé-ocsaíd tíotáiniam a bheith carcanaigineach i leith oibrithe má ionanálaíonn siad é agus, ós rud é nach féidir géineatocsaineacht na gcáithníní dé-ocsaíde tíotáiniam a chur as an áireamh, ba cheart a mheas gur cúis imní fhéideartha bhreise é d’úsáideoirí a láimhseálann an breiseán. Rinne an tÚdarás fíorú freisin ar an tuarascáil faoi mhodh anailíse an bhreiseáin beathaithe agus é i mbeatha arna cur isteach ag an tSaotharlann Tagartha a bunaíodh le Rialachán (CE) Uimh. 1831/2003.
(8)

Moltar leis an moladh comhpháirteach nuashonraithe síneadh a chur leis an díolúine inmharthanachta, dá bhforáiltear in Airteagal 15(4), pointe (b) de Rialachán (AE) Uimh. 1380/2013, a bunaíodh le haghaidh moilisc dhébhlaoscacha, eadhon muirín (Pecten jacobeus), breallaigh chroise (Venerupis spp.) agus breallaigh mhaighdeogacha (Venus spp.) a ghabhtar le dreidirí meicnithe (HMD) le haghaidh 2022. Mheabhraigh STECF do na Ballstáit dhá staidéar a bhí ann cheana a chur i gcrích chun measúnú breise a dhéanamh ar rátaí marthanais muirín, breallach croise agus breallach maighdeogach. Ós rud é nach bhfuil an fhianaise maidir le rátaí marthanais na speiceas sin cinntitheach, measann an Coimisiún gur cheart an díolúine in-mharthanachta a áireamh sa Rialachán seo ar feadh bliana go dtí go gcuirfear isteach na sonraí inmharthanachta ábhartha. Ba cheart do na Ballstáit lena mbaineann na sonraí ábhartha inmharthanachta do na trí speiceas sin a chur faoi bhráid an Choimisiúin faoin 1 Bealtaine 2022 ionas go bhféadfaidh STECF measúnú iomlán a dhéanamh ar na húdair atá leis an díolúine agus ionas go bhféadfaidh an Coimisiún athbhreithniú a dhéanamh.
(2)

I Márta 2019, d’fhoilsigh an Lárionad Eorpach um Ghalair a Chosc agus a Rialú (ECDC) mear-mheasúnú riosca chun aghaidh a thabhairt ar an mbaol a bhí ann go dtiocfadh víreas an heipitítis eansótaigh thar tír isteach agus go scaipfeadh sé a thuilleadh laistigh den Aontas agus den Limistéar Eorpach Eacnamaíoch (LEE) i bhfianaise an mhéadaithe ar chásanna a tuairiscíodh in Mayotte (3). Is éard a tugadh chun suntais sa mheasúnú sin, cé gur baol an-bheag don Aontas agus do LEE a bhí sna ráigeanna sin ó thaobh víreas an heipitítis eansótaigh a thabhairt isteach trí thrádáil dhleathach na n-ainmhithe agus na dtáirgí ainmhíocha, is rud a bhféadfadh baol a bheith ag baint leis atá in iompar mídhleathach na feola úire, an bhainne neamhphaistéaraithe agus táirgí neamhchóireáilte de thionscnamh cogantaigh a bhfuil an víreas orthu. Is é an chonclúid ar ar tháinig ECDC, dá mba rud é go dtabharfaí an víreas isteach i gcuid na Mór-Roinne den Aontas agus de LEE, níorbh fhéidir a chur as an áireamh go dtarlódh tarchur breise veicteoir-iompartha i measc ainmhithe.
RIALACHÁN CUR CHUN FEIDHME (AE) 2021/2270 ÓN gCOIMISIÚN

an 14 Nollaig 2021

lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint “Lički škripavac” (TGFC)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1) agus go háirithe Airteagal 52(2) de,

De bharr an mhéid seo a leanas:

(1) I gcomhréir le hAirteagal 50(2)(a) de Rialachán (AE) Uimh. 1151/2012, rinneadh an t-iarratas a thíolaic an Chróit ar chlárú an ainm “Lički škripavac” a fhoilsiú in Iris Oifigiúil an Aontais Eorpaigh (2).

(2) Ós rud é nach bhfuair an Coimisiún aon ráiteas freasúra faoi Airteagal 51 de Rialachán (AE) Uimh. 1151/2012, ba cheart an t-ainm “Lički škripavac” a chlárú,

TAR ÉIS AN RIALACHÁN SEO A GHLACADH:

Airteagal 1 Tá an t-ainm “Lički škripavac” (TGFC) cláraithe anois. Leis an ainm a shonraítear sa chéad mhír sainítear táirge de chuid Aicme 1.3. Cáiseanna, faoi mar atá liostaithe in Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 14 Nollaig 2021. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 325, 13.8.2021, lch. 22.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
(3)

Le blianta beaga anuas, ghlac an tAontas straitéisí uaillmhianacha chun an margadh inmheánach a chur i gcrích agus chun fás agus poist a bheidh inbhuanaithe agus cuimsitheach a spreagadh. Áirítear ar straitéisí den sórt sin ‘Europe 2020 – A strategy for smart, sustainable and inclusive growth’ [Eoraip 2020 - Straitéis maidir le fás cliste, inbhuanaithe agus cuimsitheach] an 3 Márta 2010, ‘Action Plan on Building a Capital Markets Union’ [Plean Gníomhaíochta chun Aontas Margaí Caipitil a Thógáil] an 30 Meán Fómhair 2015, ‘Closing the loop – An EU action plan for the Circular Economy’ [An Ciorcal a shlánú - Plean Gníomhaíochta an Aontais Eorpaigh don Gheilleagar Ciorclach] an 2 Nollaig 2015, ‘A European Strategy for Low-Emission Mobility’ [Straitéis Eorpach don tSoghluaisteacht i dtaca le hAstaíochtaí Ísle] an 20 Iúil 2016, ‘Space Strategy for Europe’ [An Straitéis Spáis don Eoraip] an 26 Deireadh Fómhair 2016, ‘Clean Energy for all Europeans’ [Fuinneamh Glan do gach Eorpach] an 30 Samhain 2016, ‘European Defence Action Plan’ [Plean Gníomhaíochta Eorpach um Chosaint] an 30 Samhain 2016, ‘Launching the European Defence Fund’ [Seoladh an Chiste Eorpaigh Cosanta] an 7 Meitheamh 2017, Forógra Idirinstitiúideach maidir le Colún Eorpach na gCeart Sóisialta an 13 Nollaig 2017, ‘A new European Agenda for Culture’ [An Clár Oibre Eorpach nua don Chultúr] an 22 Bealtaine 2018, ‘European Green Deal’ [Comhaontú Glas don Eoraip] an 11 Nollaig 2019, ‘European Green Deal Investment Plan’ [Plean Infheistíochta an Chomhaontaithe Ghlais don Eoraip] an 14 Eanáir 2020, ‘Strong Social Europe for Just Transitions’ [Eoraip Láidir Shóisialta d’Aistrithe Córa] an 14 Eanáir 2020, an straitéis ‘Shaping Europe’s digital future’ [Todhchaí dhigiteach na hEorpa a mhúnlú], ‘A European Strategy for Data’ [Straitéis Eorpach le haghaidh Sonraí] agus an Páipéar Bán ‘On Artificial Intelligence - A European approach to excellence and trust’ [Maidir leis an Intleacht Shaorga - Cur chuige Eorpach atá dírithe ar bharr feabhais agus ar mhuinín] an 19 Feabhra 2020, ‘A New Industrial Strategy for Europe’ [Straitéis Nua Tionsclaíochta don Eoraip] an 10 Márta 2020 agus ‘SME Strategy for a sustainable and digital Europe’ [Straitéis FBM d’Eoraip inbhuanaithe agus dhigiteach] an 10 Márta 2020. Ba cheart do Chiste InvestEU sineirgíochtaí a shaothrú agus a threisiú idir na straitéisí sin a threisíonn a chéile trí thacaíocht a thabhairt le haghaidh infheistíochta agus trí rochtain a thabhairt ar an maoiniú. Ina theannta sin, tá Rialachán (AE) 2020/852 ó Pharlaimint na hEorpa agus ón gComhairle (3) glactha ag an Aontas.
RIALACHÁN TARMLIGTHE (AE) 2021/2304 ÓN gCOIMISIÚN

an 18 Deireadh Fómhair 2021

lena bhforlíontar Rialachán (AE) 2018/848 ó Pharlaimint na hEorpa agus ón gComhairle le rialacha maidir le heisiúint deimhnithe comhlántacha lena ndeimhnítear neamhúsáid antaibheathach i dtáirgeadh táirgí ainmhithe orgánacha chun críche onnmhairithe

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2018/848 ó Pharlaimint na hEorpa agus ón gComhairle an 30 Bealtaine 2018 maidir le táirgeadh orgánach agus lipéadú táirgí orgánacha agus lena n-aisghairtear Rialachán (CE) Uimh. 834/2007 ón gComhairle (1), agus go háirithe Airteagal 44(2) de,

De bharr an mhéid seo a leanas:

(1) Éilíonn tríú tíortha áirithe go ndéanfar táirgí ainmhithe orgánacha a tháirgeadh gan antaibheathaigh a úsáid. Chun rochtain ar mhargaí sna tíortha sin a éascú, oibreoirí nó grúpaí oibreoirí san Aontas ar mian leo na táirgí sin a onnmhairiú, ba cheart iad a bheith in ann neamhúsáid antaibheathach a chruthú trí bhíthin doiciméad oifigiúil.

(2) De bhun Airteagal 35 de Rialachán (AE) 2018/848, údaráis inniúla nó, i gcás inarb iomchuí, údaráis rialaithe nó comhlachtaí rialaithe, ní mór dóibh deimhniú a sholáthar d’aon oibreoir nó d’aon ghrúpa oibreoirí a thug fógra faoina ghníomhaíocht agus a chomhlíonann an Rialachán sin. Chun a dheimhniú go ndéantar na táirgí ainmhithe orgánacha a tháirgeadh gan antaibheathaigh a úsáid, ba cheart an deis a bheith ag an oibreoir nó ag an ngrúpa oibreoirí eisiúint deimhniú comhlántach a iarraidh ar na húdaráis inniúla sin nó, i gcás inarb iomchuí, ar na húdaráis rialaithe nó ar na comhlachtaí rialaithe sin. Ba cheart an tsamhail sin le haghaidh deimhniú comhlántach a bhunú.

(3) Ar mhaithe le soiléireacht agus deimhneacht dhlíthiúil, ba cheart feidhm a bheith ag an Rialachán seo ó dháta chur i bhfeidhm Rialachán (AE) 2018/848,

TAR ÉIS AN RIALACHÁN SEO A GHLACADH:

Airteagal 1 Deimhniú comhlántach lena ndeimhnítear neamhúsáid antaibheathach i dtáirgeadh orgánach táirgí ainmhithe chun críche onnmhairithe Arna iarraidh sin d’oibreoir nó do ghrúpa oibreoirí a bhfuil deimhniú dá dtagraítear in Airteagal 35 de Rialachán (AE) 2018/848 acu cheana, an t-údarás inniúil ábhartha nó, i gcás inarb iomchuí, an t-údarás nó an comhlacht rialaithe ábhartha, eiseoidh sé deimhniú comhlántach lena ndeimhneofar gur tháirg an t-oibreoir nó an grúpa oibreoirí táirgí ainmhithe orgánacha gan antaibheathaigh a úsáid má tá an deimhniú sin ag teastáil chun na táirgí sin a onnmhairiú ón Aontas. Tá an tsamhail le haghaidh an deimhnithe chomhlántaigh sin leagtha amach san Iarscríbhinn a ghabhann leis an Rialachán seo.

Airteagal 2 Teacht i bhfeidhm agus cur i bhfeidhm Tiocfaidh an Rialachán seo i bhfeidhm an tríú lá tar éis lá a fhoilsithe in Iris Oifigiúil an Aontais Eorpaigh. Beidh feidhm aige ón 1 Eanáir 2022.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 18 Deireadh Fómhair 2021. Thar ceann an Choimisiúin An tUachtarán Ursula VON DER LEYEN

(1) IO L 150, 14.6.2018, lch. 1.
Chun cailliúint na bithéagsúlachta agus díghrádú éiceachóras a stopadh agus a aisiompú, lena n-áirítear in éiceachórais mhuirí, is gá tacú le forbairt, cur chun feidhme, forfheidhmiú agus measúnú reachtaíochta agus beartais ábhartha de chuid an Aontais, lena n-áirítear an teachtaireacht ón gCoimisiún an 20 Bealtaine 2020 maidir le Straitéis Bhithéagsúlachta an Aontais Eorpaigh do 2030 _An Dúlra a thabhairt ar ais isteach inár Saol, Treoir 92/43/CEE ón gComhairle (16), Treoir 2009/147/CE ó Pharlaimint na hEorpa agus ón gComhairle (17) agus Rialachán (AE) Uimh. 1143/2014 ó Pharlaimint na hEorpa agus ón gComhairle (18), go háirithe trí fhorbairt a dhéanamh ar an mbonn eolais chun beartas a fhorbairt agus a chur chun feidhme agus trí dhea-chleachtais agus réitigh ar scála beag nó atá oiriúnaithe do chomhthéacsanna áitiúla, réigiúnacha agus náisiúnta ar leith a fhorbairt, a thástáil, a thaispeáint agus a chur i bhfeidhm, lena n-áirítear cuir chuige chomhtháite maidir le cur chun feidhme na gcreataí gníomhaíochta a bhfuil tosaíocht tugtha dóibh arna nglacadh de bhun Threoir 92/43/CEE. Ba cheart don Rialachán seo rannchuidiú le gníomhaíocht bhithéagsúlachta a phríomhshruthú i mbeartais an Aontais agus leis an uaillmhian fhoriomlán a bhaint amach arb í 7,5 % den chaiteachas bliantúil faoin gcreat airgeadais ilbhliantúil a chur ar fáil do chuspóirí bithéagsúlachta in 2024 agus 10 % den chaiteachas bliantúil faoin gcreat airgeadais ilbhliantúil a chur ar fáil do chuspóirí bithéagsúlachta in 2026 agus in 2027, agus ag an am céanna aon fhorluí atá ann cheana idir na spriocanna aeráide agus bithéagsúlachta a mheas.

Ba cheart don Aontas agus do na Ballstáit a gcaiteachas i leith na bithéagsúlachta a rianú chun a n-oibleagáidí tuairiscithe a chomhlíonadh faoin gCoinbhinsiún maidir leis an Éagsúlacht Bhitheolaíoch. Ba cheart freisin ceanglais maidir le rianú i reachtaíocht ábhartha eile de chuid an Aontais a chomhlíonadh. Ba cheart caiteachas a bhaineann leis an mbithéagsúlacht a rianú i gcomhréir le modheolaíocht éifeachtach thrédhearcach chuimsitheach atá an Coimisiún le leagan amach, i gcomhar le Parlaimint na hEorpa agus leis an gComhairle, faoi mar a thagraítear dó sa Chomhaontú Idirinstitiúideach an 16 Nollaig 2020 idir Parlaimint na hEorpa, Comhairle an Aontais Eorpaigh agus an Coimisiún Eorpach maidir leis an smacht buiséadach, le comhar in ábhair bhuiséadacha agus le bainistíocht fhónta airgeadais, mar aon le hacmhainní dílse nua, lena n-áirítear treochlár chun acmhainní dílse nua a thabhairt isteach (19).
(43)

Is minic a chuirtear gníomhaíochtaí seachtracha chun feidhme i dtimpeallacht an-ghuagach lenar gá oiriúnú leanúnach tapa do riachtanais athraitheacha chomhpháirtithe an Aontais agus do dhúshláin dhomhanda amhail cearta an duine, an daonlathas agus an dea-rialachas, an tslándáil agus an chobhsaíocht, an t-athrú aeráide agus an comhshaol, imirce neamhrialta agus easáitiú éigeantach agus na bunchúiseanna leo. D’fhonn prionsabal na hintuarthachta agus an gá atá le freagairt go mear do riachtanais nua a thabhairt le chéile, ní mór cur chun feidhme airgeadais na gclár a oiriúnú dá bharr sin. Chun cur le cumas an Aontais freagairt ar riachtanais gan choinne, agus urraim á tabhairt, ag an am céanna, don phrionsabal go socraítear buiséad an Aontais gach bliain, ba cheart, leis an Rialachán seo, an tsolúbthacht a fhorchoimeád, rud is féidir a dhéanamh faoin Rialachán Airgeadais maidir le beartais eile, eadhon leithreasuithe a thabhairt anonn agus athghealladh cistí a gealladh roimhe, agus na spriocanna agus na cuspóirí a leagtar síos sa Rialachán seo á gcomhlíonadh. Leis sin, áiritheofar go mbainfear úsáid éifeachtúil as cistí an Aontais, le haghaidh shaoránaigh an Aontais agus na dtairbhithe a liostaítear in Iarscríbhinn I araon, agus, dá réir sin, bainfear an leas is mó is féidir as cistí an Aontais atá ar fáil le haghaidh idirghabhálacha ghníomhaíocht sheachtrach an Aontais.
“SAima

=
(5)

Dá bharr sin, ní mór Iarscríbhinn II agus Iarscríbhinn III a ghabhann le Rialachán (AE) Uimh. 1307/2013 a oiriúnú ionas go léireofar le huasteorainneacha náisiúnta agus glan-uasteorainneacha bliantúla le haghaidh íocaíochtaí díreacha na cinntí a dhéanfaidh an Bheilg, an Bhulgáir, an tSeicia, an Danmhairg, an Ghearmáin, an Eastóin, Éire, an Ghréig, an Spáinn, an Fhrainc, an Chróit, an Iodáil, an Laitvia, Lucsamburg, an Ungáir, Málta, an Ísiltír, an Pholainn, an Phortaingéil, an tSlóvaic agus an Fhionlainn.
(4)

Tagann na leasuithe sin faoi raon feidhme an Chonartha agus, dá bhrí sin, is gá gníomhaíocht rialála ar leibhéal an Aontais chun iad a chur chun feidhme, go háirithe d’fhonn a áirithiú go gcuirfear i bhfeidhm go haonfhoirmeach i ngach Ballstát.
IARSCRÍBHINN

In Iarscríbhinn I a ghabhann le Rialachán (CE) Uimh. 881/2002, scriostar an iontráil seo a leanas faoin gceannteideal “Daoine nádúrtha”:

“Khalil Ben Ahmed Ben Mohamed Jarraya (script bhunaidh: ) (ailias dea-cháilíochta: (a) Khalil Yarraya; (b) Ben Narvan Abdel Aziz (Dáta breithe: 15.8.1970; áit bhreithe: Sereka, an iar-Iúgslaiv); (c) Abdel Aziz Ben Narvan (Dáta breithe: 15.8.1970; áit bhreithe: Sereka, an iar-Iúgslaiv); ailias ísealcháilíochta: (a) Amro; (b) Omar; (c) Amrou; (d) Amr). Dáta breithe: 8.2.1969. Áit bhreithe: Sfax, an Túinéis. Náisiúntacht: Túinéiseach. Pas uimh. K989895 (pas Túinéiseach, eisithe an 26.7.1995 in Genova, an Iodáil, a chuaigh as feidhm an 25.7.2000). Seoladh: Nuoro, an Iodáil. Faisnéis eile: (a) Díbríodh ón Iodáil go dtí an Túinéis é an 24.2.2015. An dáta ainmniúcháin dá dtagraítear in Airteagal 7d(2)(i): 25.6.2003.”
(3)

An 12 Meán Fómhair 2020, fuair Mohammed Makhlouf bás. Ós rud é gur baill de theaghlach Makhlouf iad a oidhrí uile, tá baol bunúsach ann go n-úsáidfear na sócmhainní arna bhfáil le hoidhreacht chun tacú le gníomhaíochtaí réimeas na Siria agus go rachfaidh siad díreach isteach i seilbh an réimis, rud a d’fhéadfadh cur leis an gcur faoi chois le foréigean atá á dhéanamh ag an réimeas ar an bpobal sibhialtach.
RIALACHÁN CUR CHUN FEIDHME (AE) 2022/401 ÓN gCOIMISIÚN

an 8 Márta 2022

lena leasaítear Rialachán (CE) Uimh. 1210/2003 ón gComhairle maidir le srianta sonracha áirithe ar an gcaidreamh eacnamaíoch agus airgeadais leis an Iaráic

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (CE) Uimh. 1210/2003 ón gComhairle an 7 Iúil 2003 maidir le srianta sonracha áirithe ar an gcaidreamh eacnamaíoch agus airgeadais leis an Iaráic agus lena n-aisghairtear Rialachán (CE) Uimh. 2465/96 (1), agus go háirithe Airteagal 11(b) de,

De bharr an mhéid seo a leanas:

(1) In Iarscríbhinn IV a ghabhann le Rialachán (CE) Uimh. 1210/2003 liostaítear daoine nádúrtha agus dlítheanacha, comhlachtaí nó eintitis a bhaineann le réimeas an iar-Uachtaráin Saddam Hussein a chumhdaítear le reo cistí agus acmhainní eacnamaíocha agus le toirmeasc ar chistí nó ar acmhainní eacnamaíocha a chur ar fáil.

(2) An 3 Márta 2022, chinn Coiste Smachtbhannaí Chomhairle Slándála na Náisiún Aontaithe seachtar a bhaint de liosta na ndaoine agus na n-eintiteas ar cheart feidhm a bheith ag reo cistí agus acmhainní eacnamaíocha maidir leo.

(3) Ba cheart, dá bhrí sin, Iarscríbhinn IV a ghabhann le Rialachán (CE) Uimh. 1210/2003 a leasú dá réir,

TAR ÉIS AN RIALACHÁN SEO A GHLACADH:

Airteagal 1 Leasaítear Iarscríbhinn IV a ghabhann le Rialachán (CE) Uimh. 1210/2003 mar a leagtar amach san Iarscríbhinn a ghabhann leis an Rialachán seo.

Airteagal 2 Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 8 Márta 2022. Thar ceann an Choimisiúin Ar son an Uachtaráin An tArd-Stiúrthóir An Ard-Stiúrthóireacht um Chobhsaíocht Airgeadais, Seirbhísí Airgeadais agus Aontas na Margaí Caipitil

(1) IO L 169, 8.7.2003, lch. 6.
(2)

Na rátaí dleachta frithchúitimh cinntitheacha, arna sloinneadh ar an bpraghas costais, árachais agus last-táille (CAL) ag teorainn an Aontais, roimh dhleacht chustaim a íoc, is mar seo a leanas a bunaíodh iad: Cuideachta Ráta na dleachta frithchúitimh An Grúpa FTT: — FiberHome Telecommunication Technologies Co., Ltd. — Nanjing Wasin Fujikura Optical Communication Ltd. — Hubei Fiberhome Boxin Electronic Co., Ltd. 10,3 % An Grúpa ZTT: — Jiangsu Zhongtian Technology Co., Ltd. — Zhongtian Power Optical Cable Co., Ltd. 5,1 % Cuideachtaí eile a chomhoibríonn san imscrúdú frith-fhóirdheontais agus san imscrúdú frithdhumpála araon a liostaítear in Iarscríbhinn I 7,8 % Cuideachtaí eile a chomhoibríonn san imscrúdú frithdhumpála ach nach gcomhoibríonn san imscrúdú frith-fhóirdheontais a liostaítear in Iarscríbhinn II 10,3 % Gach cuideachta eile 10,3 %
(7)

i bpointe 12.4.2.4, cuirtear an abairt seo a leanas isteach i ndiaidh an tábla: “Ina theannta sin, féadfaidh an t-údarás iomchuí úsáid EDS de chaighdeán 2 a cheadú chun braitheoireacht a dhéanamh ar lasta agus ar phost agus ar phost aeriompróra agus ar ábhair aeriompróra atá faoi réir rialuithe slándála i gcomhréir le Caibidil 6, go dtí an 1 Meán Fómhair 2022 ar a dhéanaí.”.
(2)

Le Rialachán Cur Chun Feidhme (AE) 2020/2007 ón gCoimisiún (3), fadaíodh tréimhse formheasa na substainte gníomhaí spiriteitreamat ón 30 Aibreán 2024 go dtí an 31 Iúil 2024, na substaintí gníomhacha spíonatóram agus aigéad L-ascorbach ón 30 Meitheamh 2024 go dtí an 30 Meán Fómhair 2024 agus na substainte gníomhaí fluibeindé-aimíd ón 31 Lúnasa 2024 go dtí an 30 Samhain 2024. Bhí gá leis na faduithe toisc gur le Rialachán Cur Chun Feidhme (AE) 2020/1740 ón gCoimisiún (4) a cuireadh ar aghaidh 3 mhí an dáta faoina gcuirtear isteach na sainchomhaid chun tacú le hathnuachan an fhormheasa. Dá bhrí sin, ba ghá an dáta faoina gcuirtear isteach na sainchomhaid a choinneáil mar a cheanglaítear faoi Rialachán Cur Chun Feidhme (AE) Uimh. 844/2012 (5), agus am a thabhairt do na hiarratasóirí na sainchomhaid a ullmhú san fhormáid is gá.